ໂທວໂຮວໂປຣເຈັກ

ໂທວໂຮວໂປຣເຈັກ ຫຼື ໂທໂຮໂປຣເຈັກ (ຍີ່ປຸ່ນ: 東方Project, ອັງກິດ: Touhou Project), ຫຼື ຮູ້ຈັກກັນໃນຊື່ ໂທໂຮ (東方, ແປວ່າ"ຕາເວັນອອກ"), ແມ່ນຊຸດວີດີໂອເກມຍິງບູເລັດເຮລທີ່ສ້າງຂຶ້ນໂດຍທີມຜູ້ພັດທະນາເກມໂດຈິນຊອບຍີ່ປຸ່ນອິດສະຫຼະທີ່ມີທີມງານພຽງຄົນດຽວ, ທີມຊ້າງໄຫອາລິສ. ນັບແຕ່ປີ1995, ສະມາຊິກທີມພຽງຜູ້ດຽວ, ໂອຕະ ຈຸນຢະ "ຊຸນ(ZUN)"(太田順也), ໄດ້ພັດທະນາຕົວເກມໂດຍຕົນເອງທັງຂຽນໂປຣແກຣມ, ກຣາບຟິກ, ເນື້ອເລືອງ ແລະ ເພງທັງໝົດໃຫ້ກັບຊຸດເກມ ແລະ ວາງຈຳໜ່າຍເອງ, ມີເກມພາກຫຼັກທັງໝົດ19ພາກ ແລະ ພາກແຍກອີກ6ພາກ  ອີງຕາມຫຼ້າສຸດໃນເດືອນຕຸລາປີ2023. ທ່ານຊຸນຍັງໄດ້ມີການເຮັດສື່ພິມ ແລະ ຊຸດເພງທີ່ກ່ຽວຂ້ອງກັບຊຸດເກມ, ແລະ ຍັງໄດ້ຮ່ວມມືກັບທີມພັດທະນາທະໄວໄລທ໌ ຟຣອນເທຍໃນການສ້າງເກມພາກແຍກທີ່ເປັນທາງການອີກ7ພາກ, ສ່ວນຫຼາຍແມ່ນເກມຕໍ່ສູ້.

ເລື່ອງລາວຂອງເກມໂທໂຮໂປຣເຈັກເກີດຂຶ້ນໃນທີ່ໆເອີ້ນວ່າ ເກັນໂຊຄຽວ, ດິນແດນປິດທີ່ຕັດ​ຂາດຈາກໂລກພາຍນອກ ແລະ ມີມະນຸດ ແລະ ໂຢໄຄອາໄສຢູ່ເປັນຫຼັກ, ໂຢໄຄແມ່ນສິ່ງມີຊີວິດໃນຕຳນານຂອງຍີ່ປຸ່ນທີ່ໄດ້ກາຍມາເປັນຕົວລະຄອນໃນໂທວໂຮວໃນຮູບຂອງບິໂຊໂຈແບບໂມເອ(ຕົວລະຄອນອະນິເມະຍິງ). ຮາຄຸເຣ ເຣມຸ, ມິໂກະແຫ່ງສານເຈົ້າຮາຄຸເຣ ແລະ ຕົວລະຄອນຫຼັກຂອງຊຸດເກມ, ມັກຈະໄດ້ຮັບມອບໝາຍໃຫ້ໄປແກ້ໄຂ"ເຫດວິປະຫຼາດ"ທີ່ເກີດຂຶ້ນທົ່ວທັງເກັນໂຊຄຽວ.

ເກມຫ້າພາກແຮກຖືກພັດທະນາຂຶ້ນສຳລັບເຄື່ອງຄອມພິວເຕີຍີ່ປຸ່ນເນສ ພີຊີ-9800 (NEC PC-9800), ໂດຍເກມພາກແຮກ, ໂທວໂຮວເຣອິເດນ ~ ການຕອບສະໜອງຢ່າງຮຸນແຮງຕໍ່ຜູ້ສວດພາວະນາ, ເປີດຕົວເມື່ອເດືອນສິງຫາປີ1997; ລະບົບດັນມາຄຸ(弾幕, ຫ່າກະສຸນ) ຫຼື ບູເລັດເຮວ(Bullet hell) ອັນເປັນເອກະລັກຂອງຊຸດເກມໂທໂຮໄດ້ເປີດຕົວໃຊ້ໃນເກມພາກທີສອງ, ໂທວໂຮວຟູວມະໂຣຄຸ ~ ເລື່ອງລາວຂອງດິນແດນອັດສະຈັນແຫ່ງຕາເວັນອອກ (ເມື່ອປີ1997ຄືກັນ). ແຕ່ເມື່ອມາເຖິງການເປີດຕົວຂອງເກມພາກທີຫົກ, ໂທວໂຮວໂຄວມະຄຽວ ~ ການສຳແດງຕົວຂອງມານແດງ ໃນເດືອນສິງຫາປີ2002ໄດ້ກາຍເປັນມຸດໝາຍສຳຄັນໃນການກ້າວສູ່ແພລັດຟອມໄມໂຄຣຊອບ ວິນໂດ. ຫຼັງຈາກນັ້ນກໍໄດ້ມີພາກໃໝ່ໆຕໍ່ມາເລື້ອຍໆ, ລວມເຖິງພາກແຍກອີກເຈັດພາກທີ່ແຍກອອກຈາກແນວເກມບູເລັດເຮວແບບດັ້ງເດີມຂອງຊຸດເກມຫຼັກ.

ໂທໂຮໂປຣເຈັກໄດ້ຮັບຄວາມນິຍົມຢ່າງຖ້ວມຖົ້ນໃນຖານະແຫຼ່ງສື່ໂດຈິນຂອງຍີ່ປຸ່ນທີ່ໂດດເດັ່ນ, ໂດຍຊຸດເກມນີ້ໄດ້ເຮັດໃຫ້ເກີດມີຜົນງານຕ່າງໆທີ່ເຫຼົ່າແຟນໆເຮັດຂຶ້ນຢ່າງຫຼວງຫຼາຍເຊັ່ນ: ງານແຕ້ມ, ງານພິມ, ດົນຕີ, ເພງ, ວີດີໂອເກມ ແລະ ມີມເທິງອິນເຕີເນັດ. ຍ້ອນເຫດນີ້, ຈຶ່ງມີຖານແຟນຄລັບໄປທົ່ວໂລກນອກຈາກໃນປະເທດຍີ່ປຸ່ນ. ຄວາມນິຍົມຂອງຊຸດເກມ ແລະ ການເກີດມີງານຮຽນແບບຢ່າງຫຼວງຫຼາຍນັ້ນແມ່ນຍ້ອນຂໍ້ກຳນົດບາງຂໍ້ທີ່ທ່ານຊຸນໄດ້ກຳນົດໄວ້ກ່ຽວກັບການນຳເນື້ອຫາທີ່ລາວສ້າງໄປໃຊ້. ຜົນງານທີ່ບໍ່ເປັນທາງການມັກຈະຖືກນຳມາເຜີຍແຜ່ໃນງານເທດສະການຂອງເຫຼົ່າແຟນໆ, ລວມເຖິງງານຄອມມິເກັຕ, ເຊິ່ງເປັນທີ່ໆຕົວຊຸດເກມໄດ້ສ້າງສະຖິຕິສຳລັບວົງສົນທະນາຂອງເຫຼົ່າແຟນຄລັບ, ແລະ ງານເທດສະການທາງການຂອງໂທວໂຮວ; ເຣໄທໄຊ, ເປັນບ່ອນທີ່ຕົວເກມເວີຊັນທົດລອງຂອງເກມໂທວໂຮວພາກຫຼັກຈະເປີດໃຫ້ລອງຫຼິ້ນກ່ອນວາງຈຳໜ່າຍ.

 ວີດີໂອເກມ 
+ປີທີ່ຕົວເກມເປີດຕົວ
                                        ເກມທີ່ພັດທນາໂດຍທະໄວໄລທ໌ ຟຣອນເທຍຈະຖືກໝາຍດາວ(*)199701 ່ການຕອບສະໜອງຢ່າງຮຸນແຮງຕໍ່ຜູ້ສວດພາວະນາ02 ເລື່ອງລາວແຫ່ງດິນແດນອັດສະຈັນນະຕາເວັນອອກ03 ພາບມາຍາແຫ່ງຄວາມຝັນຕ່າງມິຕິ199804 ເລື່ອງລາວແຫ່ງດິນແດນດອກບົວ05 ຈະຕຸລັດເວດມົນ199920002001200206 ການສຳແດງຕົວຂອງມານແດງ200307 ຊາກຸລະບານອັນໄຮ້ທີ່ຕິ200408 ລາຕີອັນໄຮ້ສິ້ນສຸດ7.5 ພະລັງທີ່ສູນຫາຍໄຮ້ຕົວຕົນ200509 ພາບມາຍາແຫ່ງທັດສະນະດອກໄມ້9.5 ຖ່າຍຫ່າກະສຸນ2006200710 ພູເຂົາແຫ່ງຜູ້ສັດທາ200810.5 ບົດບັນເລງແຫ່ງພູມອາກາດສີແດງ11 ຄວາມເຊື່ອທີ່ວ່າມີວິນຍາບຢູ່ໃຕ້ດິນ200912 ວັດຖຸອັດສະຈັນທີ່ລະບຸບໍ່ໄດ້12.3 ຈົ່ງໄລ່ຕາມຫາປິດສະໜາແຫ່ງກິນຽລອັນມະຫິມາ201012.5 ຄູ່ແຂ່ງຂັດຂາ12.8 ມະຫາຄົງຄາມພູດ201113 ຄວາມປາດຖະໜາທັງສິບ2012201313.5 ງານເຕັ້ນລຳໃສ່ໜ້າກາກອັນໄຮ້ເຊິ່ງຄວາມຫວັງ14 ສອງບຸກຄະລິກສຳພັນ201414.3 ສະເປລກາດທີ່ເປັນໄປບໍ່ໄດ້201514.5 ຕຳນານເມືອງໃນທີ່ໆຖືກລືມ15 ມໍລະດົກແຫ່ງອານາຈັກວິກົນຈະລິດ2016201716 ດວງດາວທີ່ລີ້ຢູ່ໃນລະດູທັງສີ່15.5 ຄວາມຂັດແຍ່ງຂອງເຫຼົ່າດອກໄມ້ສາມັນ201816.5 ຜູ້ສືບຫາສີມ້ວງ201917 ສັດປະຫຼາດເຈົ້າເລ້ກັບສິ່ງມີຊີວິດຜູ້ອ່ອນແອ2020202118 ນັກຂາຍຜູ້ບໍ່ເຊື່ອງກັນ17.5 ໂລກຟອດຊິວທີ່ຈົມຢູ່ໃຕ້ນໍ້າ202218.5 ຕະຫຼາດມືດທີ່ຮ້ອຍ202319 ຄວາມຝັນທີ່ບໍ່ທັນຈົບສິ້ນຂອງເຫຼົ່າຜີທັງມວນ

 ລິ້ງພາຍນອກ 

 ແຫຼ່ງຂ່າວທາງການ (ພາສາຍີ່ປຸ່ນ)
 ທີມຊ້າງໄຫອາລິສ, ເວັບໄຊທ໌ທາງການຂອງທີມ (ພາສາຍີ່ປຸ່ນ)
 ທະໄວໄລທ໌ ຟຣອນເທຍ, ທີມທີ່ພັດທະນາພາກຕໍ່ສູ້ຂອງຊຸດເກມ (ພາ​ສາ​ຍີ່​ປຸ່ນ)
 ໂທ​ໂຮ ວິ​ກິ, ​ເວັບ​ໄຊ​ທ໌​ວິ​ກິຫຼາຍ​ພາ​ສາຢ່າງບໍ່​ເປັນ​ທາງ​ການ​ຂອງ​ເຫຼົ່າ​ແຟນໆ, ມີ​ທັງ​​ສາ​ລາ​ນຸ​ກົມ ແລະ ສື່​ໂດ​ຈິນ​ຕ່າງໆ

 ອ້າງ​ອີງ